Z A P I S N I K
18. sjednice Vijeća Mjesnog odbora Cvjetni trg
održane 13. studenog 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg : Dragan Hrnjak, Nela Jantol, Milena Bekić Milinović, Matea Vučić i Nebojša Gavrilov.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje. 

Prije utvrđivanja dnevnog reda, predsjednica otvara raspravu o zapisniku 16. sjednice Vijeća Mjesnog odbora Cvjetni trg. Vijeće prihvaća jednoglasno i bez primjedbi zapisnik 16. sjednice Vijeća.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni dnevni red s jednom dopunjenom točkom:

DNEVNI RED


1. Internetsko savjetovanje - Nacrt prijedloga Pravilnika o izmjenama i dopuni pravilnika o načinu i uvjetima za postavljanje kioska, pokretnih naprava i privremenih građevina
2. [bookmark: _Hlk103925669]Internetsko savjetovanje - Nacrt  prijedloga  Pravilnika o izmjenama i dopuni Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja
3. Pitanja i prijedlozi


Ad 1) Internetsko savjetovanje - Nacrt prijedloga Pravilnika o izmjenama i dopuni pravilnika o načinu i uvjetima za postavljanje kioska, pokretnih naprava i privremenih građevina

Ovim Nacrtom prijedloga Pravilnika predviđeno je da se za postavljanje otvorenih terasa  može koristiti najviše 3 parkirališna mjesta, sve u cilju osiguravanja što većeg broja parkirališnih mjesta. Dragan Hrnjak smatra da je ovo ograničenje na 3 parkirališna mjesta nepotrebno, budući da je i sada jako malo ugostiteljskih terasa koje zauzimaju toliku površinu.
Nela Jantol pita zašto u Pravilnik o izmjenama i dopuni Pravilnika nije unesena odredba, tj. Zaključak o problemu buke na otvorenim terasama kafića na području Gradske četvrti Donji grad koji je donijela Gradska četvrt Donji grad 19.10.2021. (KLASA: 026-02/21-001/257, URBROJ: 251-06-11-1-21-7), a koji se tiče problema buke u strogom centru Grada, osobito na lokacijama javnih površina Varšavske ulice, Trga Petra Preradovića i dijelovima ulica (Margaretska, Preradovićeva, Bogovićeva) u kojem se zahtjeva da se ubuduće rješenja za otvorene terase na tim lokacijama izdaju na rok od 3 mjeseca kako bi se u slučaju nastavljanja prakse kršenja navedenih propisa moglo pravovremeno uskratiti daljnje korištenje tih javnih površina. Budući da je internetsko savjetovanje o ovom Nacrtu prijedloga Pravilnika otvoreno do 16. studenoga 2022., Nela Jantol će ispuniti Obrazac sudjelovanja javnosti u internetskom savjetovanju o nacrtu prijedloga odluke ili drugog općeg akta i poslati ga na adresu elektroničke pošte: normativa@zagreb.hr; 
[bookmark: _Hlk120180529]
Vijeće, nakon rasprave, jednoglasno donosi slijedeći

[bookmark: _Hlk120181371]ZAKLJUČAK
o Nacrtu prijedloga Pravilnika o izmjenama i dopuni pravilnika o načinu i uvjetima za postavljanje kioska, pokretnih naprava i privremenih građevina


1. Vijeće Mjesnog odbora Cvjetni trg podržava primjedbe članice Vijeća Nele Jantol u vezi Nacrta prijedloga Pravilnika o izmjenama i dopuni pravilnika o načinu i uvjetima za postavljanje kioska, pokretnih naprava i privremenih građevina o načinu sankcioniranja buke na otvorenim terasama kafića na području Gradske četvrti Donji grad.

2. Ovaj se zaključak dostavlja Vijeću Gradske četvrti Donji grad na daljnje postupanje.


Ad 2) Internetsko savjetovanje - Nacrt prijedloga Pravilnika o izmjenama i dopuni Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja

Raspravu o ovom pitanju potaknuo je Dragan Hrnjak koji je kao član Radne skupine za terase (koja se nažalost nikada nije sastala) primio dosta upita ugostitelja. O planiranom drastičnom povećanju cijena (i do 9x veće cijene) bilo je govora i u emisiji nedavno emitiranoj na 4. programu HTV-a. Dragan Hrnjak smatra da bi trebalo naći kompromisno rješenje, tj. odrediti neku srednju cijenu koja neće upropastiti ugostitelje koji su već dosta propatili zbog pandemije. Također smatra da bi bilo zanimljivo doznati kako je Grad došao do ovih novih cijena jer većina ugostitelja ne zarađuje dovoljno da bi pokrila te troškove. Ugostitelji su suglasni da se cijene povećaju, ali treba voditi računa i o mogućnostima ugostitelja. Dragan Hrnjak predlaže da se u suradnji s cehom ugostitelja oformi radna grupa jer Grad se do sada nije s njima konzultirao. Ugostiteljstvu bi se trebalo omogućiti puno realnija (niža) cijena od predložene, a nikako povećanja od 895,86% za I. zonu, 797,87% za II. zonu i 680,85% za III. zonu.
Predlažem da se ovakvo poskupljenje odgodi, u dogovoru s ugostiteljima i službama Grada postigne suglasje o visini naknade za korištenje javne površine koja će biti realnija i primjerenija vremenu i uvjetima u kojima živimo te da vrijeme prilagodbe bude puno duže.
Budući da je internetsko savjetovanje otvoreno do 16. studenog 2022., Dragan Hrnjak će još danas ispuniti Obrazac sudjelovanja javnosti u internetskom savjetovanju o nacrtu prijedloga odluke ili drugog općeg akta i poslati ga na adresu elektroničke pošte: normativa@zagreb.hr;

Vijeće, nakon rasprave, jednoglasno donosi slijedeći


[bookmark: _Hlk120181540]ZAKLJUČAK
o Nacrtu prijedloga Pravilnika o izmjenama i dopuni Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja


1. Vijeće Mjesnog odbora Cvjetni trg podržava primjedbe člana Vijeća Dragana Hrnjaka u vezi Nacrta prijedloga Pravilnika o izmjenama i dopuni Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja da se u suradnji s cehom ugostitelja oformi radna grupa jer Grad se do sada nije s njima konzultirao te da se omogući puno realnija (niža) cijena od predložene.

2. Ovaj se zaključak dostavlja Vijeću Gradske četvrti Donji grad na daljnje postupanje.

Ad 3) Pitanja i prijedlozi

Milena Bekić Milinović je informirala članove Vijeća o sastanku ravnatelja OŠ Ivana Gundulića, Robina Rašpergera sa zamjenikom voditelja prometnog redarstva, Goranom Horvatom s ciljem pronalaženja rješenja za roditelje koji djecu dovoze u školu automobilom, zbog čega se nakratko moraju zaustaviti na nedopuštenom dijelu kolnika.

Matea Vučić je informirala prisutne da je gđa. Vesna Škare Ožbolt suglasna da se na njenoj zgradi u Prolazu Sestara Baković postave senzori kako bi se devastiranje Prolaza Sestara Baković u noćnim satima svelo na najmanju moguću mjeru. Postavljanja senzora platilo bi se s računa pričuve 2 susjednih zgrada.


Sjednica je završila u 20,10 sati.


Zapisnik sastavila: Milena Bekić Milinović

KLASA: 024-08/22-003/2318
URBROJ: 251-13-11-1/008-22-2

Zagreb, 13. studenog 2022.
Predsjednica
Vijeća Mjesnog odbora

[bookmark: _GoBack]    Milena Bekić Milinović, v.r.

